Document ID: /fineweb-2-swissfilter-quality_10-filterrobots/filtered/02038.jsonl.gz/1318

Ils juniors A,B,C èn gia s'unids en la IG Surselva, lura dat i gia il team Cadi per ils juniors D, e davent dat oz èn era ils Juniors E in team Cadi. Ils passa 30 scolarets han pudì trair en oz per l’emprima giada lur tricots dal team Cadi.
Cun questa collavuraziun stretga èsi pussaivel da far trais gruppas da trenament en duas differentas fermezzas. Uschia pon ils Juniors E vegnir promovids individualmain pli effizient ha il trenader Giusep Carigiet manegià.
Per evitar viadis pli lungs per ils Juniors vegn i a dar ina rotaziun dals trenaments, vul dir che nagin stoppia per exempel vegnir adina davent da Sedrun fin Tavanasa.
L’emprima finamira da promover ils giugaders e las giugadras po uschia vegnir cuntanschida. La segunda finamira da laschar dar ballape mintgin, e betg mo ils pli ferms, daventa er pussaivla pervi dils differents livels da trenament cun passa 30 uffants.
RR Sportissimo 17:00